Kemikaaliturvallisuus

Kotona ja työpaikoilla käytetään erilaisia kemikaaleja. Kemikaaliturvallisuus tarkoittaa tuotteiden turvallista ja oikeanlaista käyttöä. Kemikaalien turvallisen käytön edellytys on tuntea kemikaalit ja niiden oikeanlaiset käyttötavat.

Kemikaalilla tarkoitetaan kemiallista ainetta, joka on kemianteollisuuden valmistama. Kemikaalin tarkka rakenne tunnetaan ja kemikaalilla on rakenteensa mukainen nimi. Kemikaali voi olla myös kemiallisten aineiden seos, joka koostuu tunnetuista määristä ainesosia. Kodin kemikaaleja ovat mm. kosmetiikka, desinfiointiaineet, pesu- ja siivousaineet, polttoaineet, liuottimet, maalit, rakentamiseen käytettävät kemikaalit.

Kemikaalien valmistusta, maahantuontia, kuljetusta, myyntiä ja käyttöä koskee kemikaalilainsäädäntö. Lainsäädäntö on EU/ETA-tasoista eli koko EU:n alueella sekä Norjassa, Islannissa ja Liechtensteinissä kemikaalilainsäädäntö on sama. Myös maailmanlaajuisesti kemikaalilainsäädäntö on yhtenäistä, koska kemikaalien markkinat ovat maailmanlaajuiset. Kemikaalilainsäädäntö koskee sellaisenaan kemikaaleja. Kosmetiikan ja kosmeettisten aineiden pitää toteuttaa vielä tiukempaa EU:n kosmetiikka-asetusta ja kosmetiikkalakia.

Kemikaaliturvallisuus käsittää:

Kemikaalien luokituksen (mm. varoitusmerkit)

Käyttöturvallisuustiedotteen

Pakkaumerkinnät ja pakkaamisen

Koska Suomi on kaksikielinen maa, kaikki lainsäädäntö sekä kemikaaleihin liittyvät dokumentit ja pakkauksen etiketit täytyvät olla sekä suomeksi että ruotsiksi. Tiedot voivat olla lisäksi muillakin kielillä.

Kemikaalilainsäädäntöä

REACH-asetuksessa säädetään kemikaalien rekisteröinnistä, arvioinnista, lupamenettelystä ja rajoittamisesta sekä tiedottamisesta toimitusketjussa. Reachin tarkoituksena on, että aineiden ominaisuuksista ja käyttötavoista kerätään tietoa. Tiedon perusteella arvioidaan vaaraa ja riskejä sekä suunnitellaan aineen turvallista käyttöä.

CLP-asetuksella määrätään kemikaalin luokituksesta, merkinnöistä ja pakkaamisesta. Luokitus ja merkinnät tarkoittavat esimerkiksi sitä, minkälainen varoitusmerkki tuotteella täytyy olla.

Kemikaalien vähittäismyyntiä koskevat erityismääräyksillä kielletään esimerkiksi kemikaalin myynti päihtymistarkoitukseen (ilokaasu, liimat). Myrkyllisten kemikaalien osalta säädetään, miten näitä kemikaaleja säilytetään myynnissä ja kenellä niitä voi myydä.

VAK-lainsäädäntö eli vaarallisten aineiden kuljetuslainsäädäntö määrittelee, miten ja kuka vaarallisia aineita saa kuljettaa, ja miten kuljetukset on merkittävä. Kuljetuslainsäädännön tarkoituksena on ehkäistä ja torjua vahinkoja ja vaaraa ihmisille, ympäristölle ja omaisuudelle.

Turvallisuus- ja kemikaalivirasto (Tukes) valvoo kemikaalilainsäädännön toteutumista Suomessa.

Kemikaalien turvallinen käyttö

Käytä kemikaaleja vain tarpeeseen

Valitse oikea aine oikeaan tarkoitukseen

Lue pakkausmerkinnät ja toimi niiden mukaan

Noudata annostelu- ja käyttöohjeita

Varo kemikaalin joutumista suuhun, silmiin, iholle tai hengitykseen

Säilytä kemikaalit lukituissa tiloissa lasten ja kotieläinten ulottumattomissa sekä erillään elintarvikkeista

Säilytä kemikaalit alkuperäispakkauksissa

Älä sekoita kemikaaleja keskenään

Käytä tarvittaessa suojakäsineitä ja muita suojavarusteita

Kemikaalijäämiä ei saa kaataa viemäriin

Ota ymräristöasiat huomioon ennen kemikaalin hävittämistä

Tehtävät

Tutustu Tukesin sivuilta löytyvään Luulot pois kemikaaleista -osioon: https://tukes.fi/luulotpoiskemikaaleista
Kemikaaliturvallisuus tehtävät
Kemikaalien turvallinen käyttö, tehtävät